Rođen sam na Tajvanu.
Odrastao sam okružen trgovinama
građevinskim materijalom i kućanskom opremom,
volim posjećivati noćne tržnice.
Volim njihovu energiju,
boje, svijetla, igračke,
i sve ono neočekivano na što mogu naići kada odem tamo,
kao što je lubenica sa slamkama kao antenama
ili psići s indijanskom frizurom.
Kada sam odrastao volio sam rastavljati igračke,
sve koje sam pronašao u kući,
kao što je bratov zračni pištolj, dok nije bio kod kuće.
Volio sam stvarati scenografiju
za istraživanje i igru.
U ranim instalacijama,
uzeo bih plastične plahte i vrećice,
i druge stvari koje bih pronašao u trgovini
ili oko kuće.
Uzeo bih markere,
pomiješao s vodom, pustio kroz plastične cijevi,
i stvorio ove svijetleće cirkulatorne sustave
kroz koje bi ljudi hodali i uživali.
Volim te materijale zbog toga kako izgledaju,
kakvi su na dodir i jer su dostupni.
Isto tako, volio sam izrađivati uređaje za neke dijelove tijela.
Tako bih uzeo kameru, LED svijećice
i uže za bungee jumping i povezao to oko struka,
i snimao bih svoj pupak,
kako bih dobio drugačiju perspektivu
i vidio što čini.
(Smijeh)
Volio sam i modificirati kućanske aparate.
Ovo je automatska noćna svjetiljka.
Neki od vas ih možda imaju kod kuće.
Izrezao bih senzor za svijetlost,
dodao produžni kabl,
omotao masom za modeliranje,
i pričvrstio na televiziju,
i onda bih snimio svoje oko,
i usmjeravajući taman dio oka
prevario bih senzor da misli da je noć,
i tako palio žarulju.
Bjeloočnica i kapak
bi ga varali da misli da je dan,
pa bi gasio svijetlo.
Želio sam skupiti više tipova očiju,
pa sam napravio ovaj uređaj koristeći biciklističke kacige,
nekoliko žarulja i televizora.
Tako je bilo jednostavno drugima nositi kacigu
i snimati oči.
Taj uređaj mi omogućuje da simbolički
uzmem oči nekoga drugog,
tako da imam različite oči koje mogu koristiti
za svoje druge skulpture.
Ova ima četvore oči.
Svako oko upravlja različitim uređajem.
Ovo oko upravlja zakretanjem televizora na kojem se nalazi.
Ovo oko napuhuje plastičnu cijev.
Ovo oko gleda video kako se stvara još jedna skulptura.
A ova dva oka aktiviraju svijetleću vodu.
Mnoge od ovih skulptura su poslije prikazane
u muzejima, bijenalima, trijenalima, izložbama
diljem svijeta.
Volim znanost i biologiju.
Tijekom 2007. dobio sam stipendiju za istraživanje
pri Prirodoslovnom muzeju Smithsonian
za istraživanje bioluminescentnih organizama u oceanu.
Volim ta stvorenja. Volim kako izgledaju, kakvi su kada ih dodirneš.
Mekani su i sluzavi,
i fasciniralo me na koji način koriste svjetlost
u svom okolišu,
za privlačenje partnera, samoobranu
ili za privlačenje hrane.
To istraživanje je utjecalo na moj rad na različite načine,
kao što je pokret ili različiti svjetlosni uzorci.
Počeo sam skupljati puno
različitih tipova materijala u svom studiju,
pa eksperimentirati
i isprobavati ovo i ono,
da vidim kakve stvorove mogu smisliti.
Koristio sam puno računalnih ventilatora
pa ih sastavio da vidim što će se dogoditi.
Ova instalacija, velika gotovo 2, 5 kilometra kvadratna,
je sastavljena od različitih stvorenja,
od kojih neka vise sa stropa, druga leže na podu.
Izdaleka, izgledaju izvanzemaljski,
ali kada pogledate izbliza,
vidite da su napravljene od vreća za smeće
ili Tupperware posuda.
Želio bih podijeliti s vama kako obične stvari
mogu postati nešto magično i čudesno.
(Pljesak)
Hvala Vam.
(Pljesak)